Diari Oficial de la Generalitat Valenciana


Sumari del DOGV 9296, del 11-03-2022 (2022/2047)

Informació pública de les sol·licituds d'autorització d'implantació en sòl no urbanitzable, d'autorització administrativa prèvia i autorització administrativa de construcció, corresponents a un parc fotovoltaic i la seua infraestructura d'evacuació, situada en el terme municipal de Vall d'Alba. Expedient ATALFE/2020/4.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2047


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, d'autorització administrativa prèvia i autorització administrativa de construcció, corresponents a un parc fotovoltaic i la seua infraestructura d'evacuació, situada en el terme municipal de Vall d'Alba. Expedient ATALFE/2020/4. [2022/2047]  
  
Als efectes previstos en:  
 el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat;  
 el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
 la Llei 24/2013, de 26 de desembre, del sector elèctric,  
 i la Llei 39/2015, d'1 d'octubre, del procediment administratiu comú de les administracions públiques.  
Se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i autorització administrativa de construcció de la instal·lació elèctrica que s'indica:  
Peticionari: VF Renovables 16, SL, amb NIF K06882744, i domicili social en avinguda de Casalduch, núm. 36, 12494 Castelló de la Plana.  
Òrgan competent per a autoritzar la instal·lació: Servei Territorial d'Indústria, Energia i Mines de Castelló de la Conselleria d'Economia Sostenible, Sectors Productius, Comerç i Treball.  
Tipus de central elèctrica: central fotovoltaica denominada «Mas de Fasil», amb potència a instal·lar de 1.750 kW, incloses les seues infraestructures d'evacuació.  
Emplaçament: polígon 4, parcel·la 15, del terme municipal de Vall d'Alba.  
Línia d'evacuació: polígon 4, parcel·la 15, del terme municipal de Vall d'Alba.  
Títol del projecte: Mas de Fasil.  
Pressupost: 893.155,00 ?.  
Característiques principals:  
 Mòduls fotovoltaics totals: 4.000 (460 W/ud.)  
 Nombre d'inversors: 10 u. de 175 kW  
­ Potència nominal: 1.750 kW  
­ Potencia pic: 1.840 kW  
 Potència instal·lada: 1.750 kW  
 Potència d'accés: 1.750 kW  
 Potència garantida: 3.000 kW  
Instal·lacions associades:  
Les instal·lacions associades a la planta fotovoltaica consisteixen en:  
a) Centre de transformació i lliurament, compost d'un transformador amb 2.200 kVA de capacitat de transformació, prefabricat de formigó, amb relació de transformació de 0,8/20 kV. Inclou un transformador de serveis auxiliars situat en un recinte annex al centre de transformació i lliurament, al costat dels quadres de comptadors i de vídeo vigilància. Característiques del transformador de serveis auxiliars: 15 kVA (0,8/0,4 kV).  
b) Línia subterrània d'alta tensió, tensió 20 kV, característiques: HEPRZ1 12/20kV 3 x 1 x 240 mm² Al, amb trams:  
 Tram 1: des de centre de transformació fins a centre d'entrega d'energia, 18 m longitud.  
 Tram 2: des de centre d'entrega d'energia fins a centre de seccionament independent, 65 m longitud.  
c) Centre de seccionament independent, Umáx: 24 Kv. Cel·les aïllament SF6 en edifici prefabricat de formigó. Se cedirà a l'empresa distribuïdora.  
d) Línia subterrània d'alta tensió des del centre de seccionament independent fins al punt de connexió amb la xarxa de distribució en suport 190509, que posteriorment se cedirà a l'empresa distribuïdora: 315 m de longitud, tensió 20 kV, característiques: HEPRZ1 Al 12/20 kV 3 x 1 x 240 mm² Al (subterrània).  
  
Documents sotmesos a informació pública:  
1. Projecte.  
2. Separates.  
a) Ajuntament de Vall d'Alba (memòria-plànols).  
b) Conselleria d'Agricultura.  
c) Diputació Provincial Castelló. Unitat de Carreteres.  
3. Memòria justificativa compliment RD 14/2020.  
4. Pla de desmantellament.  
5. Plànols (dwg-shp).  
6. Plec d'Incendis.  
  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines, situat al carrer dels Cavallers, núm. 8, 12682 Castelló de la Plana (Castelló), i també dirigir a l'esmentat servei territorial les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent: https://www.gva.es/es/inicio/procedimientos'id\_proc=15283&version=amp o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 24 de febrer de 2022. El cap del Servei Territorial d'Indústria, Energia i Mines: Gerardo Nebot García.